A 2010-es labdarúgó-világbajnokság afrikai selejtezőjének 3. fordulója (második csoportkör), a 2010-es afrikai nemzetek kupája második selejtező csoportköre is volt egyben. A még versenyben maradt 20 nemzeti válogatottat 5, egyenként 4 tagú csoportba sorsolták, ahol a csapatok körmérkőzéses rendszerben mérkőztek meg egymással. A csoportok győztes csapatai kvalifikálták magukat a 2010-es labdarúgó-világbajnokságra. Rajtuk kívül a Dél-afrikai Köztársaság rendezőként automatikusan tagja volt a világbajnokság mezőnyének. A 2010-es afrikai nemzetek kupájára a csoportok első három helyezettje jutott ki.